**สำเนา**



ที่ มท ๐๘๐๘.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ตุลาคม 256๑

เรื่อง การรายงานข้อมูลหนี้ขององค์กรปกครองส่วนท้องถิ่น ภายใต้กฎหมายว่าด้วยวินัยการเงินการคลังของ

 รัฐและระเบียบที่เกี่ยวข้อง

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๐๘.๓/ว ๑๘๒๘ ลงวันที่ ๒๔ กุมภาพันธ์ ๒๕๖๐

สิ่งที่ส่งมาด้วย หนังสือสำนักงานบริหารหนี้สาธารณะ ด่วน ที่ กค ๐๙๐๓/๓๓๒๒ ลงวันที่ ๕ กันยายน ๒๕๖๑

 ตามที่กรมส่งเสริมการปกครองท้องถิ่นได้แจ้งจังหวัดเพื่อแจ้งให้องค์กรปกครองส่วนท้องถิ่นได้แก่ องค์การบริหารส่วนจังหวัด เทศบาลและเมืองพัทยา บันทึกข้อมูลการกู้เงินและสถานะหนี้คงค้าง ซึ่งเป็นการกู้เงินจากสถาบันการเงินเพื่อดำเนินโครงการตามอำนาจหน้าที่ผ่านระบบข้อมูลกลางองค์กรปกครอง ส่วนท้องถิ่น (INFO) โดยให้บันทึกรายงานข้อมูลเป็นรายไตรมาส นั้น

 กรมส่งเสริมการปกครองท้องถิ่นขอเรียนว่า ระเบียบคณะกรรมการนโยบายและกำกับ การบริหารหนี้สาธารณะ ว่าด้วยหลักเกณฑ์การกู้เงินขององค์กรปกครองส่วนท้องถิ่น พ.ศ. ๒๕๖๑ (ออกตามความในพระราชบัญญัติการบริหารหนี้สาธารณะ พ.ศ. ๒๕๔๘ และที่แก้ไขเพิ่มเติม) ข้อ ๒๕ กำหนดให้องค์กรปกครองส่วนท้องถิ่นจัดส่งข้อมูลเกี่ยวกับหนี้ให้กรมส่งเสริมการปกครองท้องถิ่นและสำนักงานบริหาร หนี้สาธารณะ เป็นรายไตรมาสตามแบบรายงานข้อมูลหนี้ขององค์กรปกครองส่วนท้องถิ่นที่สำนักงานบริหาร หนี้สาธารณะกำหนด ซึ่งสำนักงานบริหารหนี้สาธารณะได้ดำเนินการเสร็จเรียบร้อยแล้ว และได้ขอความอนุเคราะห์จากกรมส่งเสริมการปกครองท้องถิ่นแจ้งเวียนให้องค์กรปกครองส่วนท้องถิ่นทราบและกำกับดูแลการจัดส่งข้อมูลดังกล่าวขององค์กรปกครองส่วนท้องถิ่นตามกำหนดเวลาอย่างเคร่งครัด ความละเอียดปรากฏตามสิ่งที่ส่งมาด้วย ดังนั้น เพื่อให้องค์กรปกครองส่วนท้องถิ่นดำเนินการอย่างถูกต้องตามกฎหมายและระเบียบที่เกี่ยวข้อง จึงขอซักซ้อมแนวทางปฏิบัติเกี่ยวกับการรายงานข้อมูลเกี่ยวกับหนี้ขององค์กรปกครองส่วนท้องถิ่น ดังนี้

๑. องค์กรปกครองส่วนท้องถิ่นยังต้องบันทึกข้อมูลการกู้เงินและสถานะหนี้คงค้างของปีงบประมาณ พ.ศ. ๒๕๖๑ ผ่านระบบข้อมูลกลางองค์กรปกครองส่วนท้องถิ่น (INFO) ตามหนังสือที่อ้างถึงต่อไป และให้ดาวน์โหลดแบบรายงานจากเว็บไซต์สำนักงานบริหารหนี้สาธารณะ www.pdmo.go.th (เข้าไปที่เมนู แบบฟอร์มดาวน์โหลด/แบบฟอร์มรายงานข้อมูลหนี้องค์กรปกครองส่วนท้องถิ่น (บ.ล.9-10)/แบบฟอร์มรายงานข้อมูลหนี้รายไตรมาสของ อปท.) ซึ่งเป็นรูปแบบไฟล์ Excel เพื่อบันทึกข้อมูลสัญญาเงินกู้และสถานะหนี้คงค้าง ณ วันที่ ๓๐ กันยายน ๒๕๖๑ จากทุกแหล่งเงินกู้ แล้วส่งให้กรมส่งเสริมการปกครองท้องถิ่นและสำนักงานบริหารหนี้สาธารณะให้แล้วเสร็จภายในวันที่ ๓๑ ตุลาคม ๒๕๖๑

๒. ในปีงบประมาณ พ.ศ. ๒๕๖๒ ให้องค์กรปกครองส่วนท้องถิ่นบันทึกข้อมูลสัญญาเงินกู้และสถานะหนี้คงค้างจากทุกแหล่งเงินกู้ โดยใช้แบบรายงานตามข้อ ๑ แล้วส่งรายงานให้กรมส่งเสริมการปกครองท้องถิ่นและสำนักงานบริหารหนี้สาธารณะให้แล้วเสร็จภายใน ๓๐ วัน ทุกสิ้นไตรมาส ทั้งนี้ กรมส่งเสริม การปกครองท้องถิ่นอยู่ระหว่างการปรับปรุงระบบข้อมูลกลางองค์กรปกครองส่วนท้องถิ่น (INFO) ในส่วนของการบันทึกข้อมูลการกู้เงินและสถานะหนี้คงค้างขององค์กรปกครองส่วนท้องถิ่นเพื่อให้มีข้อมูลและรูปแบบ

/การรายงาน...

-๒-

การรายงานที่สอดคล้องและครบถ้วนตามแบบรายงานของสำนักงานบริหารหนี้สาธารณะ ซึ่งจะทำให้องค์กรปกครองส่วนท้องถิ่นสามารถนำข้อมูลที่บันทึกในระบบข้อมูลกลางองค์กรปกครองส่วนท้องถิ่น (INFO) ไปใช้ประโยชน์ในการรายงานข้อมูลเกี่ยวกับหนี้แก่สำนักงานบริหารหนี้สาธารณะได้

๓. ให้จังหวัดชี้แจงให้องค์กรปกครองส่วนท้องถิ่นทราบว่า การรายงานข้อมูลเกี่ยวกับหนี้ เป็นเรื่องที่องค์กรปกครองส่วนท้องถิ่นต้องดำเนินการให้เป็นไปตามพระราชบัญญัติการบริหารหนี้สาธารณะ พ.ศ. ๒๕๔๘ และที่แก้ไขเพิ่มเติม และพระราชบัญญัติวินัยการเงินการคลังของรัฐ พ.ศ. ๒๕๖๑ ทั้งนี้ ให้จังหวัดตรวจติดตาม เร่งรัด ให้องค์กรปกครองส่วนท้องถิ่นบันทึกข้อมูลสัญญาเงินกู้และสถานะหนี้คงค้าง แล้วรายงานตามแบบและระยะเวลาที่กำหนด ตามข้อ ๑ – ๒ ให้ครบถ้วน ถูกต้อง โดยเคร่งครัดต่อไป

 จึงเรียนมาเพื่อโปรดทราบ และแจ้งองค์การบริหารส่วนจังหวัดและเทศบาล (รวมเมืองพัทยา) ให้ถือปฏิบัติต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

ส่วนนโยบายการคลังและพัฒนารายได้

โทรศัพท์ ๐-๒๒๔๑-๐๗๕๕

โทรสาร 0-2241-8898

ผู้ประสานงาน นายผจญ มหันตปัญญ์ โทร.๐๘-๖๘๒๙-๖๙๖๑